Ñehua , ñeñt̃ atet̃ ot Cristo arr ñeñt̃pa' att̃o Yomporpa' ama añeye' mueneno eyarra ñeñt̃ amtsaret̃tetsa ochñartsocop att̃och coshateñet ña . Ama't ñam̃a ñeñt̃ es apa'yenet ñocop ñeñt̃pa'c̈ho'ña ama ñeñt̃eye' e'neno ñeñt̃cha' coshatene' ama't ñeñt̃ achamaret̃ ñocop ama't ñam̃a ñeñt̃ amtsaret̃tetsa ochñartsocop . Ñeñt̃ ora añec̈hno ñeñt̃ atet̃ nane't̃ Moisés po'ñoñ atet̃cha' es apueñet Yompor , t̃e'ña ñeñt̃pa' ama coshatenano Yompor ; atet̃ oten Cristo .
